Gullow Gjeseth

Gullow Gjeseth (1937– 2017) var en norsk generalmajor som var kommandør for landstridskreftene i Sør-Norge. Han var også sjef for presse- og informasjonsavdelingen i Forsvarets Overkommando og direktør for Forsvarets høgskole. Han var medlem av en rekke offentlige utvalg og utga flere arbeider om militære forhold.

 Virke 
Han var eldste sønn av gårdbruker Arnold Gjeseth og hustru Jenny Hammer på Ramstad i Nærøy.

Gjeseth gikk ut fra befalsskolen i 1957 og fullførte Krigsskolen i 1959. Senere tok han Hærens stabsskole (1970) og Führungsakademie der Bundeswehr (1974).«Gullow Gjesteh 60 år 7. mai», NTBtekst, 18. april 1997.

I årene fra 1959 til 1974 gjorde han tropps- og stabstjeneste. Deretter var han fra 1974 til 1975 operasjonsoffiser i H. M. Kongens Garde. Fra 1976 til 1979 var Gjeseth instruktør ved Hærens stabsskole, etterfulgt av tjeneste som stabssjef ved Brigaden i Nord-Norge fra 1979 til 1980. I årene 1980 til 1982 var han sjef for Hærens stabsskole, så stabssjef ved 6. divisjon fra 1982 til 1985. Gjeseth deltok som militærrådgiver i nedrustningsforhandlinger ved Konferansen for sikkerhet og samarbeid i Europa (KSSE)  i Stockholm fra 1985 til 1986. Deretter ledet han fra 1986 til 1990 presse- og informasjonsavdelingen i Forsvarets Overkommando. Fra 1990 til 1994 var han kommandør for landstridskreftene i Sør-Norge. Deretter ble han i 1994 direktør for Forsvarets høgskole. Han ble pensjonist i 1997.

Gjeseth har vært medlem av Utvalget for rustningskontroll og nedrustning,Utvalget for rustningskontroll og nedrustning  - NSD Forvaltningsdatabasen. Besøkt 27. januar 2017. Den sentrale beredskapsnemnd for Regjeringens pressetjeneste i krig, Forsvarskommisjonen av 1990 og Rådet for Forsvarsstudier.«Gullow Gjeseth» , Forvaltningsdatabasen, Norsk samfunnsvitenskapelig datatjeneste. Lest 19. november 2014. Han ledet granskingsutvalget for Lillehammer-saken 1998-2000, et arbeid som ledet til utarbeidelsen av en NOU.Lillehammer-saken. Omstendigheter rundt drapet på Ahmed Bouchikhi den 21. juli 1973 og sakens senere håndtering av norske myndigheter. Rapport fra et granskingsutvalg oppnevnt ved kongelig resolusjon av 20. november 1998. Avgitt til Justis- og politidepartementet den 1. mars 2000, NOU 2000: 6, Oslo: Statens forvaltningstjeneste, Informasjonsforvaltning, 2000. Senere var han forsker ved Institutt for forsvarsstudier (IFS).

Fra 1975 til 1976 var han militærstipendiat ved Norsk utenrikspolitisk institutt (NUPI). I årene 1996 til 2006 var han redaktør i Norsk Militært Tidsskrift.Presentasjon , Institutt for forsvarsstudier. Lest 2. august 2016.

 Utmerkelser 
Gjeseth var medlem av Kungliga Krigsvetenskapsakademien i Sverige. I 2011 ble han tildelt Hakon Hansens gullmedalje for arbeidet Landforsvarets krigsplaner under den kalde krigen.«Gull for å avsløre krigsplaner»   , Forsvarets Forum, nr. 7–8, 2011, s. 56.

 Utgivelser (utvalg) 
 Gjeseth, Gullow: «Forsvaret av Finnmark – i går og i dag», i Tormod Heier og Anders Olav Kjølberg (red.): Norge og Russland. Sikkerhetspolitiske utfordringer i nordområdene, Universitetsforlaget, 2015, s. 150–161
 Gullow Gjeseth: Den amerikanske våpenhjelpen. Modernisering eller konservering? 1950–1968, Oslo files on defence and security; 02/2014, Oslo: Institutt for forsvarsstudier, 2012
 Gullow Gjeseth: Norsk veteranpolitikk etter 1945: noen hovedtrekk i utviklingen, Oslo files on defence and security; 03/2012, Oslo: Institutt for forsvarsstudier, 2012
 Gullow Gjeseth: Landforsvarets krigsplaner under den kalde krigen, Bergen: Fagbokforlaget, 2011. ISBN 978-82-450-1099-2
 Kjell Inge Bjerga og Gullow Gjeseth: Heimevernet og hæren: landforsvaret stykkevis og delt – eller helt?, Oslo files on defence and security; 02/2010, Oslo: Institutt for forsvarsstudier, 2012 
 Gullow Gjeseth: Hæren i omveltning: 1990–2005, Bergen: Vigmostad & Bjørke, 2008. ISBN 978-82-419-0458-5
 Gullow Gjeseth, Jacob Børresen og Rolf Tamnes: Allianseforsvar i endring. 1970-2000, Norsk forsvarshistorie, bind 5, Bergen: Eide, 2004. ISBN 82-514-0622-6

 Referanser 

 Eksterne lenker 

Kategori:Norske generalmajorer
Kategori:Norske redaktører
Kategori:Norske sakprosaforfattere
Kategori:Personer fra Vikna kommune